钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

子以太阳高度之馀推子乙子丙则于本高馀度加一十五分〈太阳半径依引数取〉又减一十五分，得三不等度。查各度切线以相较，得乙丙长径之正度也。如甲乙丙为光角形，至地平，乙戊因斜遇为长圆形，其长径为乙丙。太阳在甲当高三十

七度，馀五十三度。角形枢线甲子，则戊子为五十三
度之切线，减一十五分，馀五十二度四十五分。其切
线戊丙反加一十五分，得五十三度一十五分。切线
为戊乙。今戊乙减戊丙，馀二四○九，为丙乙，即形中
长径也。求横小径，则全数与太阳距天顶之割线，若
太阳半径之切线与横小径，算得一四八六。

两径自较，得一十与“一十七” 之比例，欲各较于全数，设全数为十万。

因此，依前图算，设乙丙为大圈之径，则以本比例得
小圈，作长圆形，引丁己及戊壬垂线，如法半之，终得
辛甲丙角，为二十二度三十分，宜加或减于高弧距
子午圈，以求其自距子午圈，与前法同。

测月食方位

冶铜为一扁圈，约宽二三寸许，周分三百六十度。其
圈内俱开空，止留四线如《十字交罗》。中心交罗处安
量尺方尺，其尺径较圈径略长，皆能旋动，与前测食
分器同。将测时从初度取上下正对太阴，以垂线取
准地平转其方尺，令对两馀光角，则量尺低边所指度分，即本食向方距高弧度也。盖密室月景不显，必
室外测乃可。若用《地平经纬仪》，上置前圈，以象限载
之，转中线对高弧，须准与地平合，可免算高弧距正
午度。

又《简法》：以界尺对两角，令其或取恒星，或五星同居
一直线上，加太阴高差。〈以高度于本表取〉得其向恒星若干，
免以高弧复求别距度，何也？因切两角之线，其过景
边、交月边处，必俱以直角交过月、景两心之线，故得
角与星居一直线，则从此相距九十度远者，必为本
食所向之方矣。

太阳初亏能向东，复圆能向西否？太阴初亏能向西，复圆亦能向东否？

从来论日食者，俱以初亏向正西或西南或西北，复
圆即向正东或东南或东北。月食初亏向东，复圆即
向西，或偏东、偏西，此定法也。今细考之，殊多不然。盖
初亏、复圆两向相反者，此非一食可有之事，必两食
而日月体不全，食或有之。先以月食论，如图以甲为
心，即地景之中心，以其半径为界，作圈，从上至下引。